Diari Oficial de la Generalitat Valenciana


Sumari del DOGV 2582, del 11-09-1995 (1995/836024)

DECRET 273/1995, de 8 de setembre, del Govern Valencià, pel qual s'estableixen ajudes econòmiques als titulars d'explotacions agràries afectades per les tempestes d'agost i setembre de 1995.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/09/08/273/dof/vci/html**

### Dades del document

Número de DOGV
:   2582

Data del DOGV
:   11-09-1995

Secció del DOGV
:   DISPOSICIONS GENERALS

Número del document
:   1995/836024


Data del document
:   08-09-1995

Organisme emissor
:   Conselleria d'Agricultura i Medi Ambient

Tipus de document
:   Decret

Correcció d'errades

Anàlisi jurídica

DECRET 273/1995, de 8 de setembre, del Govern Valencià, pel qual s'estableixen ajudes econòmiques als titulars d'explotacions agràries afectades per les tempestes d'agost i setembre de 1995.   
Com a conseqüència de les fortes tempestes que han caigut a diverses comarques de la Comunitat Valenciana, amb més intensitat a la Ribera Alta, s'han causat greus danys per les precipitacions i el vent en els cítrics i en altres cultius.  
Aquests danys, units als que ja patia l'agricultura per efecte de sequera i gelades, han deteriorat de manera considerable l'economia de moltes famílies que tenen com a principal o única font d'ingressos les rendes agràries.  
El Govern Valencià, davant aquesta situació, ha decidit establir una sèrie de mesures que pal·lien, en tant que siga possible, els greus efectes produïts. Aquestes mesures no suposen beneficis extraordinaris per als riscos coberts per les assegurances agràries ja que els danys que es pretén pal·liar es refereixen a l'arbrat i a la falta de produccions futures.  
Al marge d'altres actuacions, ja en marxa, dirigides als treballadors agrícoles, que s'han vist privats de les seues expectatives d'ocupació, es tracta d'ajudar els titulars de petites i mitjanes explotacions perquè puguen iniciar la recuperació de l'arbrat i les faenes de la pròxima campanya amb un suport financer en condicions favorables.  
Per això, a proposta de la consellera d'Agricultura i Medi Ambient, i després de la deliberació del Govern Valencià en la reunió del dia 8 de setembre de 1995,  
DECRETE  
Article primer  
La Conselleria d'Agricultura i Medi Ambient concedirà subvencions als titulars d'explotacions agrícoles situades al territori de la Comunitat Valenciana i a les cooperatives i SAT de producció i comercialització afectats per les tempestes d'agost i setembre de 1995 en les condicions i límits establits en aquest decret.  
Article segon  
Per a poder accedir a les ajudes previstes en aquest decret serà necessari que els sol·licitants hagen tingut danys en les seues explotacions que suposen una pèrdua de producció superior al 75 per cent de la normal; en el cas de cooperatives i SAT que hagen vist disminuïda la seua activitat econòmica almenys el 30 per cent de l'activitat normal.  
Article tercer  
Les ajudes adoptaran la forma de bonificació en el tipus d'interés dels préstecs que se sol·liciten a l'empara dels convenis que es firmen entre la Conselleria d'Agricultura i Medi Ambient i les entitats financeres. Els préstecs tindran una durada de cinc anys amb un de carència quant a l'amortització de capital. Els interessos es pagaran anualment i seran per al primer any de l'11,50 per cent i per als següents de la suma del mibor a un any en octubre més 1 punt. La bonificació als interessos començarà des de la data de formalització (abans del 31 de març de 1996) i acabarà el 30 de novembre de l'any 2000.  
Article quart  
Segons la destinació dels préstecs, la quantia serà com a màxim:  
a) Danys en cítrics de tal quantia que exigisquen arrancada i nova plantació (més del 60 per cent d'arbre afectats de necessària reposició): un milió de pessetes per hectàrea.  
En aquest cas es concedirà, a més, una ajuda directa de 200 pessetes per plançó adquirit en viver autoritzat.  
b) Danys en arbrat de cítrics que exigisquen podes especials i suposen pèrdues en la producció de les pròximes campanyes: 800.000 pessetes per hectàrea.  
c) Resta de danys segons cultius:  
- Cítrics i raïm de taula: 400.000 PTA/ha.  
- Fruiters reguívols: 300.000 PTA/ha.  
- Fruiters secà, ametlers i oliveres: 100.000 PTA/ha.  
- Altres cultius: 150.000 PTA/ha.  
d) Cooperatives i SAT: import de les despeses fixes de l'últim exercici relatives a despeses de personal fix, cotitzacions a la Seguretat Social, interessos i amortitzacions de crèdits per a inversió i impostos d'activitats econòmiques i béns immobles.  
En tot cas amb un límit de quatre milions de pessetes per titular en el cas d'explotacions agràries o 20 milions de pessetes en el cas de cooperatives i SAT de comercialització i producció.  
Article cinqué  
La bonificació als tipus d'interés serà de 10 punts per als préstecs que tinguen per destinació l'apartat a) de l'article anterior, de 6 punts per als de l'apartat b) i de 4 punts per als de l'apartat c). Si el titular acredita que l'explotació estava assegurada dins del Pla d'Assegurances Agràries Combinades per a 1995, la bonificació s'incrementarà 2 punts.  
Article sisé  
Per ordre de la Conselleria d'Agricultura i Medi Ambient es desplegarà aquest decret i es fixaran les convocatòries i els requisits restants dels sol·licitants, forma i terminis de presentació de sol·licituds, imports globals màxims de les ajudes i línies pressupostàries de què depenguen.  
DISPOSICIONS FINALS  
Primera  
Es faculta la consellera d'Agricultura i Medi Ambient per a firmar els convenis amb les entitats financeres necessaris per al desplegament i l'aplicació d'aquest decret.  
Segona  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 8 de setembre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
La consellera d'Agricultura i Medi Ambient,  
Maria àngels Ramón-Llin Martínez


Còpia Permalink ELI